Fanii se pot întoarce pe stadion în Liga 1. Câţi suporteri ar putea fi la derby-ul Craiova – CFR Cluj.
Președintele Iohannis a anunțat că, din 15 mai, suporterii au voie pe stadion. 7.500 de spectatori ar putea fi pe stadion, sâmbătă, la meciul Craiova – CFR. Pentru ca spectatorii să aibă acces pe stadion, FRF trebuie să modifice regulamentul de desfășurare a competițiilor.
Meciul Universitatea Craiova – CFR Cluj, programat sâmbătă seara, s-ar putea juca cu spectatori în tribune.Președintele Iohannis a anunțat că vei putea merge la competiții sportive, în aer liber, din 15 mai. Nu vei fi obligat să dovedești că te-ai vaccinat, dar pe stadion vor putea fi ocupate doar 25 % din locuri.Vestea i-a bucurat pe suporteri, care așteaptă cu nerăbdare anunțul că se deschid casele de bilete. Marcel Popescu, managerul Universității Craiova, îi ține pe suporteri cu picioarele pe pământ.“Această derogare este făcută în pripă. Nu face decât să ne bucure. În același timp, suntem preocupați să nu cumva să avem disfuncționalități pentru cei 25%, care, în situația Universității Craiova reprezintă 7500, ceea ce nu este puțin", a declarat preşedintele clubului.